નિકોલાઈ ઓસ્ત્રોવસ્કી ઝારશાહીના અંધકારયુગમાં જનમ્યા હતાં. તેમને અગિયાર વર્ષની વયે આજીવિકા મેળવવા શ્રમજીવનનો પ્રારંભ કરવો પડ્યો હતો. મેક્સીમ ગોર્કીને આદર્શ તરીકે રાખીને એકવીસ વર્ષની વયે તેમણે લખવાનું આરંભ્યું, છવ્વીસ વર્ષે તે અપંગ થયા. એ પછીના કાળમાં જ તેમણે તેમની કીર્તિના કળશરૂપ આ નવલકથા લખી. તેમને એ કાળનું સોવિયેત સંઘનૂં સર્વોચ્ચ સન્માન ‘ઓર્ડર ઓફ લેનિન’ અપાયું. બત્રીસ વર્ષની વયે, ૧૯૩૬માં તેમનું અવસાન થયું. આ સુંદર ક્રાંતિ નવલનો અનુવાસ શ્રી શાંતા ગાંધીએ જાન્યુઆરી ૧૯૫૭માં કર્યો છે. રવાણી પ્રકાશનગૃહ, ટિળકમાર્ગ, અમદાવાદ દ્વારા પ્રકાશિત આ નવલકથાના બંને ભાગોની અંગ્રેજી આવૃત્તિઓની લિન્ક ડાઊનલોડ માટે આ સાથે મૂકી છે. આ નવલકથાના રચયિતા નિકોલાઈ ઓસ્ત્રોવસ્કીના જીવન વિશે એક લેખ આવતા અઠવાડીયે અક્ષરનાદ પર પ્રસિદ્ધ થશે.